**Ministru kabineta noteikumu projekta „Grozījumi Ministru kabineta 2010.gada 21.septembra noteikumos Nr.899 „Likuma „Par iedzīvotāju ienākuma nodokli” normu piemērošanas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | * Ministru kabineta noteikumu projekta „Grozījumi Ministru kabineta 2010.gada 21.septembra noteikumos Nr.899 „Likuma „Par iedzīvotāju ienākuma nodokli” normu piemērošanas kārtība”” (turpmāk – noteikumu projekts) izstrādes nepieciešamību noteica 2012.gada 15.novembrī Saeimā pieņemtais likums „Grozījumi likumā „Par iedzīvotāju ienākuma nodokli””, kurš stāsies spēkā 2013.gada 1.janvārī;
* Ministru kabineta 2011.gada 12.jūlija sēdes protokola Nr.43 30.§ „Informatīvais ziņojums „Par turpmāko rīcību regulējuma par tiesību subjekta reģistrācijas apliecības izsniegšanu tikai pēc tā rakstveida pieprasījuma nodrošināšanai”” 4.punkts.
 |
| 2. | Pašreizējā situācija un problēmas | Noteikumu punktos nav pietiekamas savstarpējas sasaistes starp atsevišķiem punktiem (piemēram, 10., 61. un 86.punktu), kas tādējādi apgrūtina noteikumu piemērošanu tā lietotājiem – iedzīvotāju ienākuma nodokļa maksātājiem. Vienlaikus noteikumos nav pietiekami skaidri nodalīta iedzīvotāju ienākuma nodokļa piemērošanas kārtība gadījumos, kad atsavina intelektuālā īpašuma objektus, un gadījumos, kad tiek gūts ienākums, kas uzskatāms par autoratlīdzību. Pašlaik noteikumos nav iekļauts Latvijas Olimpiskās vienības sportistu ēdināšanas izdevumu apmērs, kas tiek uzskatīts par kompensācijas izmaksām likuma 9.panta pirmās daļas 16.punkta izpratnē. Pašreiz Latvijas Olimpiskās vienības sportistu ēdināšanas izdevumu apmērs noteikts Ministru kabineta 2005.gada 1.novembra noteikumos Nr.821 „Noteikumi par Latvijas Olimpiskās vienības sportistu ēdināšanas izdevumu apmēru”. Šādu atsevišķu noteikumu izmantošana nav uzskatāma par ērtu nodokļa maksātājiem, kuri likuma „Par iedzīvotāju ienākuma nodokli” piemērošanas jautājumos galvenokārt vadās no Ministru kabineta 2010.gada 21.septembra noteikumiem Nr.899 „Likuma „Par iedzīvotāju ienākuma nodokli” normu piemērošanas kārtība”.Atbilstoši likuma „Par iedzīvotāju ienākuma nodokli” 9.panta pirmās daļas 33.punktam gada apliekamajā ienākumā netiek ietverts un ar nodokli netiek aplikts ienākums no nekustamā īpašuma atsavināšanas, kas maksātāja īpašumā (no dienas, kad attiecīgais nekustamais īpašums reģistrēts zemesgrāmatā) ir ilgāk par 60 mēnešiem un vismaz 12 mēnešus līdz atsavināšanas līguma noslēgšanas dienai ir personas deklarētā dzīvesvieta (kas nav deklarēta kā maksātāja papildu adrese). Tomēr praksē bieži sastopami gadījumi, ka dzīvojamās mājas privatizācija nav uzsākta līdz dzīvokļa pārdošanas brīdim un tādējādi maksātājam nerodas tiesiskas iespējas pārdodamo dzīvokli ierakstīt zemesgrāmatā vai arī uzsākta tik vēlu, ka maksātājam nav iespējas, ierakstot nekustamo īpašumu zemesgrāmatā, ievērot atbrīvojuma piemērošanai nepieciešamo 60 mēnešu kritēriju. Savukārt atbilstoši likuma „Par valsts un pašvaldību dzīvojamo māju privatizāciju” 73.8panta pirmajai daļai dzīvoklis, mākslinieka darbnīca, neapdzīvojamā telpa un to īpašnieki līdz dzīvojamās mājas privatizācijai tiek reģistrēti Kadastra reģistrā. Kadastra reģistrā reģistrējamas arī ķīlas tiesības, kas nodibinātas uz dzīvokļa īpašumu, un citi dzīvokļa īpašuma apgrūtinājumi. Reģistrācija Kadastra reģistrā pēc juridiskām sekām pielīdzināma reģistrācijai zemesgrāmatā. Ņemot vērā, ka, piemērojot likumu „Par iedzīvotāju ienākuma nodokli”, līdzīgas situācijas sastopamas bieži un šādos gadījumos reģistrācija Kadastra reģistrā, sistēmiski un teleoloģiski tulkojot tiesību normas, ir pielīdzināma reģistrācijai zemesgrāmatā arī likuma „Par iedzīvotāju ienākuma nodokli” 9.panta pirmās daļas 33.punkta izpratnē, noteikumos nepieciešams atrunāt šo speciālo gadījumu attiecībā uz apliekamā ienākuma noteikšanu no nekustamā īpašuma atsavināšanas.Šobrīd noteikumos nav atrunāta precīza kapitāla pieauguma iegādes vērtības noteikšanas kārtība gadījumos, kad, nosakot nekustamā īpašuma iegādes vērtību, tiek ņemta vērā aktuālā nekustamā īpašuma kadastrālā vērtība nekustamā īpašuma atsavināšanas gadā.Ar 2011.gada 15.decembrī Saeimā pieņemto likumu „Grozījumi likumā „Par iedzīvotāju ienākuma nodokli”” (stājās spēkā 2012.gada 1.janvārī), likuma „Par iedzīvotāju ienākuma nodokli” 11.9 pants tika papildināts ar jaunām daļām un pārejas noteikumi tika papildināti ar jaunu punktu attiecībā uz ar nodokli apliekamā ienākuma no noslēgtajiem dzīvības apdrošināšanas līgumiem (ar līdzekļu uzkrāšanu) noteikšanu. Šobrīd noteikumos nav precīzu skaidrojumu un piemēru saistībā ar ar nodokli apliekamā ienākuma no noslēgtajiem dzīvības apdrošināšanas līgumiem (ar līdzekļu uzkrāšanu) noteikšanu gadījumos, kad:- dzīvības apdrošināšanas līgumiem (ar līdzekļu uzkrāšanu) noslēgti līdz 2009.gada 31.decembrim (t.i., līdz tam, kad tika uzsākts ar iedzīvotāju ienākuma nodokli aplikt kapitāla ienākumus) un tie paredz daļēju uzkrājuma izmaksu līguma darbības laikā (t.i., laikā, kad kapitāla ienākumi jau tiek aplikti ar iedzīvotāju ienākuma nodokli);- dzīvības apdrošināšanas līguma (ar līdzekļu uzkrāšanu) termiņa beigās apdrošināšanas atlīdzība (ieskaitot ienākumu no šā apdrošināšanas līguma) tiek izmaksāta pa daļām;- dzīvības apdrošināšanas līguma (ar līdzekļu uzkrāšanu) apdrošināšanas atlīdzības (ieskaitot ienākumu no šā apdrošināšanas līguma) izmaksas laikā atlikusī apdrošināšanas atlīdzība palielinās par papildu peļņu;- izmaksātā apdrošināšanas atlīdzība izmaksāta saskaņā ar dzīvības apdrošināšanas līgumu (ar līdzekļu uzkrāšanu), kuru apdrošinātā interesēs noslēdzis darba devējs (vai cits apdrošinājuma ņēmējs - juridiskā persona).2012.gada 15.novembrī Saeimā pieņemtais likums „Grozījumi likumā „Par iedzīvotāju ienākuma nodokli”” paredz, ka, ja akciju pirkuma tiesību īstenošanas plāns paredz vismaz trīs gadu turēšanas periodu šādām tiesībām un darbinieks šajā laikā ir darba attiecības ar kapitālsabiedrību, kā arī darba devējs ir Valsts ieņēmumu dienestā sniedzis likumā prasīto informāciju par akciju pirkuma tiesību īstenošanas plāna nosacījumiem, akciju pirkuma tiesību īstenošanas brīdī gūtais ienākums (starpība starp akciju tirgus cenu un cenu, par kādu akcijas iegādājas akciju pirkuma tiesību turētājs) nav apliekams ar nodokli. Saeimā pieņemtais likums „Grozījumi likumā „Par iedzīvotāju ienākuma nodokli”” paredz arī pārejas noteikumus, nosakot, ka likumā noteikto atvieglojumu var piemērot arī tad, ja akciju pirkuma tiesības ir piešķirtas līdz likuma spēkā stāšanās brīdim (31.12.2012.), bet akciju pirkuma tiesību īstenošanu sabiedrība uzsāk pēc likuma spēkā stāšanās (ar 01.01.2013.). Likums kā minētā atvieglojuma piemērošanas priekšnoteikumu paredz nepieciešamību Ministru kabineta noteikumos noteikt informācijas saturu un apjomu, kas sniedzams saistībā ar akciju pirkuma tiesību īstenošanas plānu.Šobrīd noteikumi, neraugoties uz publiski pieejamās informācijas reģistru attīstību, joprojām nosaka, ka par apliecinājumu saimnieciskās darbības veicēja statusam ir uzskatām saimnieciskās darbības veicēja apliecība vai individuālā komersanta reģistrācijas apliecība. Nepieciešams arī aktualizēt šobrīd noteikumos iekļautajos piemēros izmantotās valsts sociālās apdrošināšanas iemaksu un iedzīvotāju ienākuma nodokļa likmes. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumos ir precizēta iedzīvotāju ienākuma nodokļa piemērošanas kārtība gadījumos, kad tiek atsavināti intelektuālā īpašuma objekti, kuri ir uzskaitīti šo noteikumu 86.punktā. Ar šo precizējumu tiek atvieglota noteikumu piemērošana, savstarpēji sasaistot noteikumu 10. un 61.punktu ar noteikumu 86.punktu.Noteikumos ir integrēti Ministru kabineta 2005.gada 1.novembra noteikumi Nr.821 „Noteikumi par Latvijas Olimpiskās vienības sportistu ēdināšanas izdevumu apmēru”. Tādējādi noteikumi tiek papildināti ar normu, kas nosaka, ka Latvijas Olimpiskās vienības sportistu ēdināšanas izdevumu apmērs likuma 9.panta pirmās daļas 16.punkta izpratnē tiek uzskatīts par kompensācijas izmaksām un ka šī apmēra aprēķināšanai izmantojamās Latvijas Olimpiskās vienības sportistu ēdināšanas izdevumu normas tiek norādītas noteikumu 12.pielikumā.Noteikumi papildināti ar precizējošu normu, kas nosaka, ka dzīvokļa reģistrācija Kadastra reģistrā ir pielīdzināma reģistrācijai zemesgrāmatā jebkurā gadījumā, ja nodokļa maksātājam neradās tiesiskas iespējas pārdodamo dzīvokli ierakstīt zemesgrāmatā un tādējādi objektīvu iemeslu dēļ nevar tikt izpildīts likuma 9.panta pirmās daļas 33.punktā noteiktais kritērijs, ka nekustamais īpašums ir reģistrēts zemesgrāmatā ilgāk par 60 mēnešiem. Noteikumos tiek precizēta kapitāla pieauguma iegādes vērtības noteikšanas kārtība gadījumos, ja nosakot nekustamā īpašuma iegādes vērtību, tiek ņemta vērā aktuālā nekustamā īpašuma kadastrālā vērtība nekustamā īpašuma atsavināšanas gadā. Noteikumi ir papildināti ar piemēriem, kas atspoguļo ar nodokli apliekamā ienākuma noteikšanu no noslēgtajiem dzīvības apdrošināšanas līgumiem (ar līdzekļu uzkrāšanu) gadījumos, kad:* dzīvības apdrošināšanas līgumiem (ar līdzekļu uzkrāšanu) noslēgti līdz 2009.gada 31.decembrim un tie paredz daļēju uzkrājuma izmaksu līguma darbības laikā;
* dzīvības apdrošināšanas līguma (ar līdzekļu uzkrāšanu) termiņa beigās apdrošināšanas atlīdzība (ieskaitot ienākumu no šā apdrošināšanas līguma) tiek izmaksāta pa daļām;
* dzīvības apdrošināšanas līguma (ar līdzekļu uzkrāšanu) apdrošināšanas atlīdzības (ieskaitot ienākumu no šā apdrošināšanas līguma) izmaksas laikā atlikusī apdrošināšanas atlīdzība palielinās par papildu peļņu;
* izmaksātā apdrošināšanas atlīdzība izmaksāta saskaņā ar dzīvības apdrošināšanas līgumu (ar līdzekļu uzkrāšanu), kuru apdrošinātā interesēs noslēdzis darba devējs (vai cits apdrošinājuma ņēmējs - juridiskā persona).

Noteikumi tiek papildināti ar regulējumu, kas nosaka informācijas saturu un apjomu, kas sniedzams saistībā ar akciju pirkuma tiesību īstenošanas plānu.Noteikumi tiek papildināti ar regulējumu, kas paredz, ka nodokļa maksātājam kā saimnieciskās darbības veicēja statusu apliecinošu dokumentu nav jārāda saimnieciskās darbības veicēja reģistrācijas apliecība vai individuālā komersanta reģistrācijas apliecība, ja par saimnieciskās darbības veicēja statusu iespējams pārliecināties publiskos reģistros.Noteikumos ietvertajos piemēros tiek aktualizētas valsts sociālās apdrošināšanas iemaksu un iedzīvotāju ienākuma nodokļa likmes.Noteikumos veikti arī citi tehniski un redakcionāli precizējumi. |
| 5. | Projekta izstrādē iesaistītās institūcijas | Valsts ieņēmumu dienests. Piemēri par apliekamā ienākuma noteikšanu no dzīvības uzkrāšanas līgumiem (ar līdzekļu uzkrāšanu) izstrādāti sadarbībā ar Latvijas Apdrošinātāju asociāciju.Normas saistībā ar nepieciešamo informācijas saturu un apjomu par akciju pirkuma tiesību īstenošanas līgumu saturu izstrādātas sadarbībā ar auditorfirmu „PricewaterhouseCoopers” SIA un „Ernst&Young Baltic” SIA. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Iedzīvotāju ienākuma nodokļa maksātāji, tai skaitā:* personas, kas gūst ienākumus no intelektuālā īpašuma objektu atsavināšanas;
* nodokļa maksātāji, kas atsavina nekustamo īpašumu, kas ir tā īpašumā ilgāk nekā 60 mēnešus un vismaz 12 mēnešus ir šo personu deklarētā dzīvesvieta, taču no tiem neatkarīgu apstākļu dēļ mājas privatizācija ir uzsākta tik vēlu, ka nav iespējams izpildīt 60 mēnešu īpašumtiesību kritēriju no reģistrācijas zemesgrāmatā, lai gan šī īpašumtiesības ir reģistrētas Kadastra reģistrā, (pēc juridiskām sekām reģistrācija Kadastra reģistrā ir pielīdzināma reģistrācijai zemesgrāmatā);
* maksātāji, kas gūst ienākumus no kapitāla pieauguma;
* maksātāji, kas gūst ienākumu no dzīvības apdrošināšanas līgumiem (ar līdzekļu uzkrāšanu), un attiecīgi apdrošināšanas sabiedrības, kas likumā noteiktajos gadījumos ir atbildīgas par iedzīvotāju ienākuma nodokļa ieturēšanu;
* maksātāji, kas darba attiecību ietvaros gūst ienākumus no akciju pirkuma tiesību īstenošanas, un attiecīgi šo personu darba devēji vai darba devēju grupas uzņēmumi, kas atbildīgi par iedzīvotāju ienākuma nodokļa ieturēšanu;
* nodokļa maksātāji - fiziskas personas – saimnieciskās darbības veicējas un individuālie komersanti, kā arī šo maksātāju sadarbības partneri, kuri likumā noteiktos gadījumos ir atbildīgi par iedzīvotāju ienākuma nodokļa ieturēšanu.
 |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

*Anotācijas III sadaļa – projekts šo jomus neskar.*

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Noteikumu grozījumiem saistībā ar regulējumu, kas nosaka informācijas saturu un apjomu, kas sniedzams saistībā ar akciju pirkuma tiesību īstenošanas plānu, jāstājas spēkā ne vēlāk kā Saeimā 2012.gada 15.novembrī pieņemtajiem attiecīgajiem grozījumiem likumā „Par iedzīvotāju ienākuma nodokli”, t.i., 2013.gada 1.janvārī. Pēc noteikumu spēkā stāšanās nav nepieciešams veikt grozījumus citos normatīvajos aktos.Saistībā ar grozījumiem noteikumos attiecībā uz Latvijas Olimpiskās vienības sportistu ēdināšanas izdevumu apmēru uzskatīšanu par kompensācijas izmaksu, ar grozījumiem noteikumos par spēku zaudējušiem tiek atzīti Ministru kabineta 2005.gada 1.novembra noteikumi Nr.821 „Noteikumi par Latvijas Olimpiskās vienības sportistu ēdināšanas izdevumu apmēru” (Latvijas vēstnesis, 2005, 176.nr., 2006, 114.nr., 2009, 81.nr.). Grozījumi citos normatīvajos aktos nav nepieciešami. |
| 2. | Cita informācija | Nav |

*Anotācijas V sadaļa – projekts šo jomu neskar.*

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Projekts šo jomu neskar. |
| 2. | Sabiedrības līdzdalība projekta izstrādē  | Projekts šo jomu neskar. |
| 3. | Sabiedrības līdzdalības rezultāti  | Projekts šo jomu neskar. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Valsts ieņēmumu dienests. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Ministru prezidents V.Dombrovskis

Finanšu ministrs A.Vilks

12.12.2012 11:04:00

1855

Ozoliņa, 67095493

e-pasts: Agrita.Ozolina@fm.gov.lv